《哭子点》
宋代·郭祥正

五岁养育恩，一朝随埃尘。琅琅读书声，在耳犹如新。

哽哽临绝言，唤爷眉屡颦。永痛卑栖邑，医脉非良真。

微疾遽夭殇，吾家失麒麟。嗥天天莫知，拊地地不闻。

泪迸睛欲枯，肠断鼻愈辛。汝卧长夜台，我孤大梦身。

后嗣复谁望，有车已摧轮。佳雏堕危巢，异芳零短春。

黄泉无白日，青冢多愁云。哀弦写悲歌，吊汝冥漠魂。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。